CELEX: 62014CN0286
Language: hu
Date: 2014-06-11 00:00:00
Title: C-286/14. sz. ügy: 2014. június 11-én benyújtott kereset – Európai Parlament kontra Európai Bizottság

4.8.2014   
            
            
               HU
            
            
               Az Európai Unió Hivatalos Lapja
            
            
               C 253/21
            
         2014. június 11-én benyújtott kereset – Európai Parlament kontra Európai Bizottság
   (C-286/14. sz. ügy)
   2014/C 253/28
   Az eljárás nyelve: francia
   
      Felek
   
   
      Felperes: Európai Parlament (képviselők: L.G. Knudsen, A. Troupiotis és M. Menegatti, meghatalmazottak)
   
      Alperes: Európai Bizottság
   
      Kereseti kérelmek
   
   
               —
            
            
               semmisítse meg az Európai Hálózatfinanszírozási Eszköz létrehozásáról szóló 1316/2013/EU európai parlamenti és tanácsi rendelet I. mellékletének módosításáról szóló, 2014. január 7-i 275/2014/EU felhatalmazáson alapuló bizottsági rendeletét (1)
               
            
         
               —
            
            
               az Európai Bizottságot kötelezze a költségek viselésére.
            
         
      Jogalapok és fontosabb érvek
   
   Keresetének alátámasztására a Parlament egyetlen megsemmisítési jogalapra hivatkozik, amely azon alapul, hogy a Bizottság túllépte az 1316/2013/EU rendelet (2) 21. cikkének (3) bekezdésében ráruházott hatásköröket. A megtámadott felhatalmazáson alapuló rendelet ugyanis módosítja az alap-jogiaktus I. mellékletét, egy új IV. résszel kiegészítve azt, amely az éves és többéves munkaprogramok számára való közlekedésfinanszírozási prioritásokra vonatkozik. A Parlament álláspontja szerint a Bizottság ily módon túllépte az az alap-jogiaktussal ráruházott hatásköröket, amikor elfogadta a fent hivatkozott alaprendeletet „módosító” felhatalmazáson alapuló rendeletet, ahelyett hogy annak „kiegészítésére” szorítkozott volna, ahogyan arra a 21. cikk (3) bekezdésében felkérték.
   
      (1)  HL L 80, 1. o.
   
   
      (2)  HL L 348, 129. o.